section_heading: Radnja
paragraph_text: Carmela je bolesna pa ona i Tony posjećuju dr. Cusamana. Cusamano uvjerava Carmelu da nema lupus, ali vjerojatno da mononukleouzu; provjerava i da li su neke značajne promjene u njezinu životu utjecale na njezino zdravlje. Ona ne spominje depresiju u koju je zapala nakon Furiova odlaska. Tony odvodi Carmelu da vidi Whitecaps, kuću koju namjerava kupiti za obitelj na jerseyjskoj obali. Carmelin otac, Hugh, i agentica za nekretnine, Virginia Lupo, sastaju se s njima ondje. Carmela se brine kako neće moći priuštiti zemljište zbog situacije s projektom Esplanade, ali Tony objašnjava kako želi nešto što će zbližiti obitelj. Virginia objašnjava kvaku: kuća je prodana drugom paru, ali je najvjerojatnije da će prodaja propasti.